Diari Oficial de la Generalitat Valenciana


Sumari del DOGV 3752, del 18-05-2000 (2000/3696)

CIRCULAR 3/2000, de 12 d'abril, de la Direcció General per als Recursos Humans i Econòmics, sobre vinculació de personal temporal en les institucions sanitàries dependents de la Conselleria de Sanitat.
---------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/cir/2000/04/12/3/dof/vci/html**

### Dades del document

Número de DOGV
:   3752

Data del DOGV
:   18-05-2000

Secció del DOGV
:   I. DISPOSICIONS GENERALS

Número del document
:   2000/3696


Data del document
:   12-04-2000

Organisme emissor
:   Conselleria de Sanitat

Tipus de document
:   Circular

Descriptors 

:   * qualificació del personal
    * treball temporal
    * servei sanitari
    * promoció professional
    * professió sanitària
    * legislació
    * període de prova
    * personal sanitari

CIRCULAR 3/2000, de 12 d'abril, de la Direcció General per als Recursos Humans i Econòmics, sobre vinculació de personal temporal en les institucions sanitàries dependents de la Conselleria de Sanitat. [2000/3696]
  
Circular 3/2000
  
Òrgan de què emana: Direcció General per als Recursos Humans i Econòmics.
  
Data: 12 d'abril del 2000.
  
Assumpte: Vinculació de personal temporal en les institucions sanitàries dependents de la Conselleria de Sanitat.
  
Destinataris: Nivell directiu de la Conselleria de Sanitat; òrgans superiors de les administracions públiques adscrites a la Conselleria o amb dependència funcional d'aquesta; Intervenció Delegada i altres afectes; el nivell administratiu de tots els òrgans i organismes esmentats, fins i tot caps de servei.
  
La Llei 30/1999, de 5 d'octubre, de selecció i provisió de places de personal estatutari dels serveis de Salut (BOE de 06.10.1999) és norma base del marc estatutari regulador del personal d'institucions sanitàries.
  
L'esmentada llei incorpora una sèrie de modificacions en matèria de vinculació de personal temporal:
  
- Unifica els tipus de nomenament ?interí, eventual i de substitució-, i elimina els contractes laborals del personal no sanitari.
  
- Recupera la figura del període de prova per a tot el personal, encara que no per al treballador que haja realitzat amb anterioritat les mateixes funcions.
  
- Estableix com una de les causes del cessament del personal substitut la pèrdua per la persona substituïda del dret a la reincorporació a la plaça.
  
- Finalment, disposa que el personal fix, que per promoció interna es vincule a una altra plaça de grup igual o superior, es mantindrà en servei actiu.
  
Per tot això, en desplegament dels articles 7 i 9 de la Llei, es fa necessari modificar i adequar el règim de vinculació temporal del personal de les institucions sanitàries dependents de la Conselleria de Sanitat. D'acord amb les competències i funcions assignades pel Decret 87/1999 de 30 de juliol, modificat pel 198/1999, de 19 d'octubre, i per l'Ordre de 3 de gener del 2000, es dicten aquestes
  
INSTRUCCIONS
  
Primera
  
1. Les institucions sanitàries utilitzaran per a la vinculació temporal del personal, sense distinció de categories ni estatuts, els models que figuren com a annexos a aquestes instruccions:
  
Annex 1. Nomenament de personal estatutari temporal interí en plaça vacant.
  
Annex 2. Nomenament en plaça vacant per promoció interna temporal.
  
Annex 3. Nomenament de personal estatutari temporal de caràcter eventual per a serveis temporals/extraordinaris.
  
Annex 4. Nomenament de caràcter eventual per a serveis temporals/extraordinaris per promoció interna temporal.
  
Annex 5. Nomenament de personal estatutari temporal de caràcter eventual per a atenció continuada.
  
Annex 6. Nomenament de caràcter eventual per a atenció continuada per promoció interna temporal.
  
Annex 7. Nomenament de personal estatutari temporal de substitució.
  
Annex 8. Nomenament de substitució per promoció interna temporal.
  
Aquests models de nomenaments seran incorporats al programa Persa de gestió de personal.
  
2. Segons els articles 1 i 2 de l'Ordre de 15 de novembre de 1999 són competents els directors de les institucions sanitàries i els directors territorials o gerents d'àrees de salut per al nomenament i cessament del personal estatutari temporal.
  
Segona. Tipus de nomenament i causa
  
El nomenament podrà ser d'interinitat, eventual o de substitució:
  
1. El nomenament d'interinitat s'expedirà per a l'exercici d'una plaça vacant quan siga necessari atendre les funcions corresponents.
  
2. El nomenament eventual s'expedirà en aquests supòsits:
  
2.1 Per a la prestació de serveis determinats de naturalesa temporal, conjuntural o extraordinària: haurà de consignar-se en el nomenament, en l'epígraf «causa», una precisa descripció de les funcions i tasques que seran ateses amb aquest nomenament. Així:
  
- Desenvolupament de programes assistencials específics o campanyes determinades.
  
- Posada en marxa de noves unitats, prestacions o serveis en la institució.
  
- Acumulació conjuntural de tasques sobre el personal de plantilles.
  
- Atenció de qualsevol circumstància imprevista o extraordinària que produïsca una sobrecàrrega sobre el treball ordinari.
  
- Reducció de tasques pendents o llistes d'espera.
  
En l'epígraf «duració» s'assenyalarà la duració per a la qual ha sigut autoritzat el nomenament: en qualsevol cas, la duració màxima del nomenament serà de sis mesos.
  
2.2 Per a la cobertura de l'atenció continuada, sense limitar-se al personal facultatiu com establia fins ara la Llei 66/1997 de 30 de desembre, i sense límit de duració en autoritzar-se el nomenament mentre no varien les circumstàncies que el motivaren i que hi hauran de figurar expressament, en l'epígraf ?causa?.
  
3. El nomenament de substitució s'expedirà per cobrir les absències temporals de personal estatutari, ja siga fix, interí, eventual o substitut.
  
Tercera. Període de prova
  
1. La duració del període de prova, que en cap cas podrà excedir de la meitat de la duració del nomenament si aquesta hi està especificada, serà:
  
Grup A: 3 mesos
  
Grup B: 2 mesos
  
Grup C, D i E: 1 mes
  
2. Estarà exempt del període de prova qui ja haguera prestat les mateixes funcions en institució sanitària dependent de la Conselleria de Sanitat amb ocasió d'un anterior nomenament temporal. Aquesta circumstància podrà acreditar-se per la borsa de treball de la respectiva direcció territorial o àrea de Salut, o pel mateix treballador. La no superació del període de prova, fins i tot del personal per promoció interna temporal, requerirà un informe motivat del director de la institució.
  
Quarta. Dades del treballador: titulació
  
1. D'acord amb el que disposen el articles 7 i 9 de l'esmentada llei, el personal estatutari temporal, inclòs el de promoció interna, haurà de reunir els requisits, entre ells el de titulació, establits en els articles 4.4 i 8.3 i 4 de la Llei 30/1999, de 5 d'octubre.
  
2. En el cas de personal no sanitari, no s'exigirà el requisit de titulació per a l'accés pel sistema de promoció interna als grups C i D a les persones que hagen prestat serveis com a personal estatutari fix en el grup immediatament inferior durant més de cinc anys, llevat que siga exigible una titulació, acreditació o habilitació professional específica per a l'exercici de les noves funcions.
  
Cinquena. Dades de la plaça: jornada
  
Podran autoritzar-se nomenaments eventuals a temps parcial, sempre que el nombre d'hores al dia, a la setmana, al mes o a l'any siga inferior al 77% de la jornada a temps completa (la jornada laboral màxima equivalent que pot ser considerada a temps parcial és de 30 hores a la setmana respecte a col·lectius amb jornada ordinària de 40 hores).
  
Sisena. Cessament del personal temporal
  
1. S'acordarà el cessament del personal temporal en els supòsits establits, per a cada tipus de nomenament, en l'article 7 de la referida llei.
  
2. Convé destacar com a causa de cessament del personal substitut, la de pèrdua per la persona substituïda del dret a la reincorporació a la plaça: aquest mandat de la llei posa fi al que disposen les normes anteriors que establien la permanència del personal temporal fins a la incorporació a la plaça de personal estatutari fix.
  
Setena. Promoció interna temporal
  
1. El personal estatutari fix que siga nomenat per promoció interna temporal per a exercir unes altres funcions, es mantindrà en servei actiu i per tant no és procedent la declaració de situació especial en actiu per millora d'ocupació com fins ara.
  
En el seu nomenament hauran de constar les dades de la plaça reservada, referits a categoria, número i institució: aquesta informació es demanarà, acompanyada de l'oportuna justificació documental, a la borsa de treball de la direcció territorial que haja designat, a la institució on el treballador tinga la seua plaça en propietat o al mateix treballador.
  
2. El director de la institució on el treballador tinga la seua plaça en propietat, segons que disposa en l'article 2.2.1), dictarà una resolució, el model de la qual s'acompanya com a annex 9, de servei actiu amb reserva de plaça per promoció interna temporal.
  
3. En el supòsit de personal estatutari fix, però en situació de reingrés amb destinació provisional, que passe a la situació de servei actiu amb reserva de plaça per promoció interna temporal, la reserva no impedirà la consideració de plaça vacant, i per tant aquesta es convocarà obligatòriament en concursos de trasllats i podrà ser objecte d'amortització: en aquest supòsit es dictarà resolució, el model de la qual s'acompanya com a annex 10.
  
Vuitena. Autorització prèvia per a determinats nomenaments de personal temporal
  
1. Segons que disposen els articles 1 i 2 de l'Ordre de 15 de novembre de 1999, serà necessària l'autorització prèvia de l'òrgan directiu competent de la Conselleria per als nomenaments de caràcter interí i eventual.
  
2. Aquesta autorització prèvia se sol·licitarà, en tots els supòsits, a la Direcció General per a la Prestació Assistencial o, si és el cas, a la Direcció General per a la Salut Pública, que remetran informe favorable/desfavorable de la petició a la Direcció General per als Recursos Humans i Econòmics: l'autorització o denegació serà comunicada per fax a la institució pel Servei de Plantilles, Registre i Control de Personal Sanitari.
  
2.1 Per a sol·licitar l'autorització prèvia a la cobertura de plaça vacant s'utilitzarà el model que s'acompanya com a annex 11.
  
2.2 L'autorització per a la prestació de serveis determinats de naturalesa temporal, conjuntural o extraordinària, se sol·licitarà, amb l'antelació suficient perquè puga ser resolta abans de l'inici de la prestació, en el model que figura com a annex 12.
  
La vigència del nomenament, mai superior a l'any, serà la del dia d'inici sol·licitat per la institució o, si no n'hi ha, la del dia següent a la data d'assignació de nombre de llocs de treball fora de plantilla pel Servei de Plantilles, Registre i Control de Personal Sanitari.
  
2.3 La sol·licitud d'autorització de nomenament eventual per a atenció continuada haurà de tramitar-se, amb l'antelació suficient per a l'oportuna resolució, en el model de l'annex 13, i els efectes seran del dia d'inici sol·licitat per la institució, o si no n'hi havia, la del dia següent a la data d'assignació de nombre de llocs de treball fora de plantilla pel Servei de Plantilles, Registre i Control de Personal Sanitari.
  
Caldrà tenir en compte:
  
En l'epígraf «número de sol·licitud» del model, s'utilitzarà la mateixa numeració correlativa que en les autoritzacions de nomenaments per a la prestació de serveis determinats de la naturalesa temporal, conjuntural o extraordinària.
  
Quan cessen les circumstàncies que motivaren el nomenament, el director de la institució comunicarà al Servei de Plantilles, Registre i Control de Personal Sanitari l'extinció de l'autorització, indicant el número de lloc i la data d'efecte de l'extinció per a la corresponent amortització del lloc.
  
L'autorització no es considerarà extingida, encara que ho haguera sigut el nomenament corresponent, per la no superació del període de prova, renúncia al nomenament o sanció disciplinària del treballador.
  
Novena. Selecció de personal temporal
  
El procediment per a la selecció del personal temporal, basat en els principis d'igualtat, mèrit, capacitat i publicitat, i negociat amb els sindicats, està establit, en l'àmbit de la Comunitat Valenciana, per l'Acord de 13 de març de 1997 de la Mesa Sectorial de Sanitat (DOGV de 07.05.1997)i, mentre es demora l'aplicació, per l'Acord de 15 de desembre de 1993 (DOGV de 24.01.1994).
  
Deu. Vigència d'aquestes instruccions
  
1. Aquestes instruccions s'aplicaran als nomenaments de personal temporal que es formalitzen amb posterioritat a la firma i aprovació i que s'expedisquen d'acord amb la Llei 30/1999, de 5 d'octubre.
  
2. Es deroguen totes les instruccions anteriors que s'oposen al que disposen aquestes i, en particular, la Circular 13/1990 (10.9) sobre vinculació temporal i les instruccions de 30 de desembre de 1992 sobre acumulació de tasques, les de 13 de gener de 1994 sobre vinculació a temps parcial, les de 27 de febrer de 1995 de modificació de la circular abans citada, i les de 29 de desembre de 1998 sobre prestació de serveis d'atenció continuada, aquesta última només en allò que s'opose al que disposa aquesta circular.


Còpia Permalink ELI